Formannskapet i Rådet for Den europeiske union

Formannskapet i Rådet for Den europeiske union rullerer mellom Den europeiske unions medlemsstater, med skifte hver sjette måned. I løpet av denne seksmåneders­perioden leder formannskapslandet alle samlinger og møter i rådet. Det avholdes rundt  møter i hver periode. 

De EU-land som har formannskapet, arbeider tett sammen i grupper på tre, såkalte trioer (formannskapslandet og de to påfølgende formannskapsland). De bistås av presidenten for Det europeiske råd og Europakommisjonen. Dette systemet ble innført med Lisboa-traktaten i 2009.

Trioen fastsetter langsiktige mål og utarbeider en felles dagsorden, som fastlegger de emner og viktige spørsmål som Rådet skal behandle over en periode på atten måneder. På grunnlag av dette programmet utarbeider hvert av de tre landene sitt eget mer detaljerte program for seks måneder. Videre skal trioen representere Rådet i forbindelsene til EUs øvrige organer.

Referanser

Eksterne lenker 
 

Den europeiske union
Etableringer i 1958
1958 i Europa